KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN  E VITIT 2023 
PËR MINISTRINË E SHËNDETËSISË DHE MBROJTJES SOCIALE 

I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Shëndetësisë dhe Mbrojtjes Sociale, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023 ka hartuar, programuar dhe zhvilluar politikat kombëtare shëndetësore dhe sociale, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2023 janë: 
1. Programi “Planifikim, Menaxhim, Administrim”
2.  Programi “Rehabilitimi i të Përndjekurve Politikë”
3. Programi “Shërbime të Kujdesit Shëndetësor Parësor”  
4. Programi “Shërbime të Kujdesit Shëndetësor Dytësor” 
5. Programi “Shërbime të Shëndetit Publik”
6. Programi “Përkujdesi Social”

Për programin “Shërbime të Kujdesit Shëndetësor Parësor” është realizuar qëllimi i programit i cili synon “Mbulim universal të nevojave të popullatës për kujdes mjekësor parësor, nëpërmjet ofrimit të vizitave falas nga mjeku i familjes, kontrollit mjekësor bazë dhe programeve parandaluese”. Ky qëllim është arritur nëpërmjet objektivit, “Përmirësimi i shërbimeve parandaluese dhe të diagnostikimit të hershëm të sëmundjeve” Qëllimi dhe objektivi i programit është realizuar nëpërmjet produkteve, performanca e të cilave për vitin 2023, është realizuar, si më poshtë:

· Përgjatë vitit  2023, janë ofruar 7.3 milionë vizita në qendrat shëndetësore të kujdesit parësor, me një kosto prej rreth 1,29 miliardë lekë.
· Lidhur me kontrollin bazë (Chek-up) përgjatë vitit 2023, kanë përfituar rreth 467,663 individë të moshës 35 - 70 vjeç, me një kosto faktike prej 750 milionë lekë.
· Janë trajtuar rreth 382,456 pacientë me recetë me rimbursim nga mjeku i familjes, me një kosto faktike prej 4.5 miliardë lekë.

Për programin “Shërbime të Kujdesit Shëndetësor Dytësor” është realizuar qëllimi i programit i cili synon “Mbulim universal i nevojave të popullatës për kujdes mjekësor të specializuar, nëpërmjet ngritjes së një kuadri ligjor modern për një sistem financimi adekuat, modeleve bashkëkohore të manaxhimit të spitaleve, ngritjes së një sistemi monitorimi i cili do të masë performancën dhe do të lejojë akreditimin e spitaleve, zhvillimin e partner- shipit publik privat në shërbimet mjekësore dhe jo mjekësore në spitale.”. Qëllimi i programit u realizua nëpërmjet objektivit “Ofrimi cilësor dhe gjithëpërfshirës i shërbimeve të kujdesit shëndetësor dytësor”.
Qëllimi dhe objektiva e programit janë realizuar nëpërmjet produkteve, performanca e të cilave për vitin 2023, është realizuar, si më poshtë:

· Janë trajtuar rreth 307,808pacientë të shtruar në spitale, me një kosto faktike prej rreth 25.4 miliardë lekë. 
· Janë kryer rreth 200,245 seanca për trajtimin e pacientëve me dializë, shoqëruar me një kosto faktike prej rreth 2.57 miliardë lekë.
· Janë trajtuar 1,647 pacientë në spitalet psikiatrike, me një kosto prej 842.8 milionë lekë.
· Janë trajtuar rreth 10,908 pacientë nga paketat spitalore të kardiologjisë dhe kardiokirurgjisë, me një kosto faktike prej  1.18 miliard lekë; 
· Janë trajtuar 22 pacientë nga paketat e transplanteve renale përgjatë vitit 2023 me një kosto faktike prej 36 milionë lekë.
· Janë trajtuar 4,138 pacientë me katarakte, shoqëruar me një kosto prej 76.8 milionë lekë. 
· Janë trajtuar 26,686 pacientë me radioterapi, përgjatë vitit 2023 me një kosto faktike 110.5 milionë lekë.
· Janë kryer rreth 4,388,583 ekzaminime laboratorike, shoqëruar me një kosto prej 1.73 miliardë lekë.

Për programin “Shërbime të Shëndetit Publik” është realizuar qëllimi i programit i cili synon “Mbrojtja e shëndetit dhe promovimi i jetësës së shëndetshme përmes, kontrollit të sëmundjeve infektive; forcimit të programit të imunzimit; sigurimit  të  vaksinave 100% sipas kalendarit të vaksinimit dhe mbulesën vaksinale të tyre mbi 95%; forcimit të survejancës  epidemiologjike; monitorimit të ujit të pijshëm; kontrollit i sëmundjeve jo infektive përmes vlerësimit të faktorëve të riskut; nxitjes së procesit të depistimit; forcimi i shendetit riprodhues dhe promovimit të një jete të shëndetshme. Zgjerimi dhe forcimi i monitorimit të agjenteve mjedisorë bazuar në standartet e BE (ajri, zhurmat dhe ujrat siperfaqësore). Garantimi i respektimit të kërkesave ligjore në fushën e shëndetit publik” Qëllimi i programit u realizua nëpërmjet objektivave, sa më poshtë: 
· Sigurimit të qëndrueshmërisë së mbulesës vaksinare, për vaksinat e kalendarit të vaksinimit në masën 95%.
· Reduktimit të numrit të shpërthimeve epidemike me burim ndotjen e ujit, në jo më shumë se 2 në vit në vitin 2023, krahasuar me mesatarisht 4 në periudhën 2021-2022.  
· Rritja e përputhshmërisë ligjore dhe ndërshkimi i parregullsive të evidentuara nëpermjet kryerjes së inspektimeve shëndetësore.
· Mbulimi i grave me shërbim të depistimit të kancerit të gjirit për rreth 5,000 gra dhe 16,000 grave për kancerin e qafës së mitrës. 

Këto objektiva janë realizuar nëpërmjet produkteve, performanca e të cilave për 8 mujorin e vitit 2023, është realizuar, si më poshtë:

· Janë vaksinuar rreth 170 mijë fëmijë të moshës 0-18 vjeç me një kosto faktike prej 314.6 milionë lekë.
· Janë kryer 3,503 monitorime të situatave epidemilogjike, me një kosto faktike prej rreth 2.4 miliardë lekë.
· Është kryer depistimi i 5,136 grave për kancerin e gjirit dhe 9,232 grave për kancerin e qafës së mitrës, me një kosto faktike prej 38 milionë lekë.
·  Janë kryer rreth 23,241 kontrolle dhe inspektime nga inspektoriatet, shoqëruar me një kosto prej prej 153 milion lekë 419.5 milionë lekë.
· Janë vaksinuar rreth 248,097 persona me vaksinën e gripit sezonal për vitit 2023 me një kosto faktike prej 132 milionë lekë.


Për programin “Përkujdesi Social”,  është realizuar qëllimi i programit i cili synon “Ndëtimi i një sistemi mbrojtje sociale nëpërmjet politikave dhe mekanizmave për të mbrojtur individët ne nevojë. Qëllimi i programit u realizua nëpërmjet objektivave, sa më poshtë:

· Reformimit të programit të përkujdesit social në tre shtylla kryesore të tij NE, PAK dhe Shërbimet 
· Përfshirja e barabartë sociale dhe ekonomike e burrave, grave, fëmijëve dhe grupeve  të margjinalizuara.

Këto objektiva janë realizuar nëpërmjet produkteve, performanca e të cilave për vitin 2023, është realizuar, si më poshtë:

· Kanë përfituar rreth 62,399 familje dhe individë në nevojë që përfitojnë nga skema e NE shoqëruar me një kosto faktike 6 miliard lekë.
· Kanë përfituar rreth 163,298 persona me aftësi të kufizuar nga programi i aftësisë së kufizuar, shoqëruar më një një kosto faktike prej 18.3 miliard lekë.
· Kanë përfituar 116 persona përfitimin e shërbimit të përkujdesit social të ofruara në qëndrat rezidenciale publike, shoqëruar me një kosto faktike prej rreth  382.2 milionë lekë.
· 42,740 bebe kanë përfituar shpërblimin e lindjes, me një kosto faktike totale prej rreth 3.3 miliardë lekë.  
II.    “Karakteristika kryesore të performancës së shpenzimeve”
Në fund të vitit 2023, situata në lidhje me realizimin e shpenzimeve të buxhetit, krahasuar me planin e vitit 2023, sipas të dhënave të gjeneruara nga SIFQ, paraqitet si më poshtë:
	
Emërtimi
	% e realizimit të shpenzimeve                                 
kundrejt planit 2023    

	1. Planifikimi, Menaxhimi dhe Administrimi
	89

	2. Rehabilitimi i të Përndjekurve Politikë
	100

	3. Shërbime të Kujdesit Shëndetësor Parësor
	100

	4. Shërbime të Kujdesit Shëndetësor Dytësor
	98

	5. Shërbime të Shëndetit Publik
	99

	6. Përkujdesja Sociale
	98

	Totali
	99



Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për vitin 2023, është realizuar në rreth 99% të planit vjetor me ndryshime.


Sipas zërave përbërës të shpenzimeve, sipas të dhënave të gjeneruara nga SIFQ dhe AFMIS situata në fund të vitit 2023, paraqitet e tillë:
(Në lekë)
	NR
	Emërtimi
	Plani me ndryshime 2023
	Fakt 12M 2023
	Përqindja e realizimit

	1
	Shpenzime personeli
	17,504,625,944.00
	17504625944
	100

	 
	Shpenzime paga
	15,034,192,944.00
	15,001,896,803.50
	100

	 
	Sigurime shoqerore
	2,470,433,000.00
	2,451,862,248.50
	99

	2
	Shpenzime të tjera korente
	57,565,345,056.00
	56,591,709,772.91
	98

	3
	Shpenzime kapitale
	2,282,400,000.00
	2,143,801,558.45
	94

	 
	Financim i brendshëm
	1,543,000,000.00
	1,479,726,088.45
	96

	 
	Financim i huaj
	739,400,000.00
	664,075,470.00
	90

	TOTALI
	77,352,371,000.00
	76,240,137,275.36
	99



Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 99% të planit vjetor nga të cilat janë realizuar plotësisht shpenzimet per personelin dhe 98 % shpenzimet të tjera operative.
Shpenzimet për investime për vitin 2023, në total, kanë një realizim prej 94% të planit vjetor, e cila e përkthyer në vlerë monetare është 2.1 miliard lekë, nga të cilat 664 milionë lekë janë shpenzime kapitale me financim të huaj.
III. Struktura e shpenzimeve për cdo program sipas buxhetit fillestar 2023, buxhetit me ndryshime dhe realizimit për vitin 2023, paraqitet si më poshtë:
	Programi
	Buxhet fillestar
	Buxhet i ndryshuar
	Fakti

	1. Planifikimi, Menaxhimi dhe Administrimi
	1
	1
	0

	2. Rehabilitimi i të Përndjekurve Politikë
	1
	2
	2

	3. Shërbime të Kujdesit Shëndetësor Parësor
	11
	9
	9

	4. Shërbime të Kujdesit Shëndetësor Dytësor
	44
	45
	45

	5. Shërbime të Shëndetit Publik
	5
	5
	5

	6. Përkujdesja Sociale
	38
	40
	40

	Totali i ministrisë
	100%
	100%
	100%



Vërejmë që në strukturën e programeve përgjatë vitit 2023 ka patur ndryshime në krahasim me planin e miratuar me ligjin fillestar të buxhetit për shumicën e programeve. Përjashtim bëjnë vetëm programi Planifikimi, Menaxhimi dhe Administrimi dhe Shërbime të Shëndetit Publik.
Duke parë strukturën e realizimit të shpenzimeve në fakt për vitin 2023, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Shërbime të Kujdesit Shëndetësor Dytësor” dhe “Përkujdesi Social”, përkatësisht me 45% dhe 40 % të totalit të shpenzimeve faktike.
IV. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim përfshirë këtu buxhetin fillestar dhe buxhetin me ndryshimet e ndodhura gjatë vitit 2023, paraqitet në tabelën e mëposhtme:

                                                                                                                 në lekë
	
Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1. Planifikimi, Menaxhimi dhe Administrimi
	376,500,000
	353,022,000
	-23,478,000

	2. Rehabilitimi i të Përndjekurve Politikë
	1,036,500,000
	1,138,200,000
	101,700,000

	3. Shërbime të Kujdesit Shëndetësor Parësor
	8,365,251,000
	6,950,351,001
	-1,414,899,999

	4. Shërbime të Kujdesit Shëndetësor Dytësor
	34,489,871,000
	34,526,117,999
	36,246,999

	5. Shërbime të Shëndetit Publik
	4,187,828,000
	3,698,783,000
	-489,045,000

	6. Përkujdesja Sociale
	29,589,778,000
	30,685,897,000
	1,096,119,000

	                        TOTALI I MINISTRISE
	78,045,728,000
	77,352,371,000
	-693,357,000



Siç shikohet nga tabela në krahasim me ligjin fillestar plani ka ndryshuar. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, shtesës së vendosur në dispozicion të institucionit për përballimin e efektit të rritjes së pagave, zbatimet sipas VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike”, VKM nr. 766, datë 20.12.2023 “Për shpërblimin e disa kategorive të veçanta për vitin 2023”, zbatimit të VKM nr.795 datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, si edhe zbatimi i VKM nr. 834 datë 28.12.2023 “Për një ndryshim në Vendimin nr. 929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa institucione” si edhe zbatimit të Akteve normative nr. Nr. 5, datë 18.10.2023 dhe Nr. 6 datë 14.12.2023 “Për disa ndyshime dhe shtesa në ligjin nr. 84/2022, “Për buxhetin e vitit 2023”.


V. Komente dhe rekomandime:
 
· Të dhënat dhe anekset raportuara në raportin e monitorimit, janë sipas formateve të përcaktuara në Udhëzimin nr. 14, datë 30.05.2023, “Për procedurat standarte të monitorimit të buxhetit në njësitë e Qeverisjes Qendrore”.

· Raporti i monitorimit është paraqitur në protokollin e Ministrisë së Financave brenda afatit të përcaktuar.

· Relacioni shoqërues nuk ka një analizë të detajuar të treguesve të monitorimit dhe zërave të shpenzimeve për të argumetuar apo shpjeguar arsyet e e devijimeve nga plani, por vetëm nje relacion konstatues.

· Pjesë e raportit janë bërë të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës për ato programe që kanë të tilla

· Nuk është paraqitur inforacion mbi numrin e punonjësve buxhetorë miratuar me ligjin vjetor si dhe nëse numri faktik ka devijim nga ai i planifikuar.
· Për vitin 2023 nuk është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi si edhe është bërë pjesë e raportit janë bërë gjithashtu edhe të dhëna për buxhetimin me bazë gjinore për ato programe që ka të tilla.
· [bookmark: _GoBack]Lidhur me përdorimin e informacionit të siguruar nga sistemi AFMIS vihet re se:
· Sasia e produkteve në raportin 16, të modulit BPPM, në sistemin AFMIS  përgjithsisht është plotësuar për të gjithë programet e Ministrisë me përjashtim të nr. të përfituesve të të përndjekurve tek programi 01190 “Reabilitimi i të përndjekurve”. 

VI. Publikimi 

Raporti i Monitorimit për vitin 2023, është publikuar në faqen zyrtare të Ministrisë së Shëndetësisë dhe Mbrojtjes Sociale.
Linku:
https://shendetesia.gov.al/https-shendetesia-gov-al-tabelat-e-raportimit-per-intervalet-kohore-3-muaj-9-muaj-dhe-vjetore-si-dhe-relacionet-perkatese/ 
